open-index/open-wikipedia-markdown huggingface dataset:
ניקלאס שטארק

**ניקלאס שטארק** (בגרמנית: **Niklas Stark**, נולד ב-14 באפריל 1995 בנוישטאט אן דר אייש שבגרמניה) הוא כדורגלן גרמני המשחק בורדר ברמן בעמדות הבלם והקשר האחורי.

## קריירת מועדונים
שטארק החל לשחק בנירנברג בשנת 2004, כאשר היה בן תשע. בעונת 2012/13 החל שטארק לשחק בקבוצה הבוגרת של המועדון, ובאפריל 2013 ערך את הופעת הבכורה שלו בבונדסליגה, בהפסד 1–2 של נירנברג להופנהיים. בעונת 2013/14 שטארק הפך לשחקן חשוב ברוטציה של נירנברג, וערך 21 הופעות, כשהוא משתף פעולה בקישור עם הירושי קיוטאקה, מייק פרנץ, האנו באליטש, מרקוס פוילנר ורוברט מאק. נירנברג ושטארק ירדו ליגה בתום אותה עונה. על אף זאת, זכה שטארק באותה עונה במדליית זהב במסגרת פרס מדליית פריץ ואלטר, המוענק מדי שנה לכישרונות הצעירים בגרמניה. בעונת 2014/15 שטארק היה אחד ממנהיגי הקישור של נירנברג, והבקיע את שני שעריו הראשונים בקבוצה. את העונה הזו סיימו שטארק ונירנברג רק במקום התשיעי בבונדסליגה השנייה, וכשלו להעפיל חזרה לבונדסליגה.

את עונת 2015/16 פתח שטארק בנירנברג, אך לאחר ארבעה מחזורי ליגה, בהם הבקיע שער אחד, חתם בהרטה ברלין. שטארק היטיב לשחק בעונת הבכורה שלו בקבוצה, וסייע לה לסיים במקום השביעי בליגה, שהקנה לה כרטיס לליגה האירופית. בעונת הבכורה שלו בהרטה ברלין, הבקיע שטארק שני שערי ליגה.

## קריירה בינלאומית
שטארק ערך 18 הופעות והבקיע שני שערים במדי נבחרת גרמניה בכדורגל עד גיל 21. במרץ 2019 זומן לראשונה לנבחרת הבוגרת וב-19 בנובמבר ערך את הופעת הבכורה, כשעלה כמחליף בדקה ה-65 במשחק נגד נבחרת צפון אירלנד במסגרת מוקדמות יורו 2020

## קישורים חיצוניים

קטגוריה:בלמי כדורגל גרמנים
קטגוריה:קשרי כדורגל גרמנים
קטגוריה:כדורגלני נירנברג
קטגוריה:כדורגלני הרטה ברלין
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני ורדר ברמן
קטגוריה:גרמנים שנולדו ב-1995
עונת 1999/2000 בלה ליגה

**עונת 1999/2000** הייתה העונה ה-69 של לה ליגה, שהיא הליגה הספרדית הבכירה בכדורגל. העונה החלה ב-21 באוגוסט 1999 והסתיימה ב-20 במאי 2000. 

הליגה כללה 20 קבוצות. שלוש הקבוצות האחרונות ירדו לליגת המשנה בסוף העונה. 

על ניצחון במשחק ליגה הוענקו שלוש נקודות.

בהתאם לתוצאות של העונה הקודמת סלמנקה, טנריפה, אקסטרמדורה וויאריאל ירדו לליגת משנה. מליגת המשנה עלו מאלגה, נומנסיה, ראיו ואייקאנו וסביליה.

דפורטיבו לה קורוניה זכתה בתואר בפעם הראשונה בתולדות המועדון. היא אף זכתה בסופר קאפ הספרדי תוך ניצחון על אספניול בסיכום מפגש כפול - 0:2, 0:0. 

סביליה, אתלטיקו מדריד (לראשונה מאז עונת 1933/1934) וריאל בטיס ירדו לליגת המשנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לסאלבה ( ספרד), ראסינג סנטנדר, שכבש 27 שערים. 
* פרס זאמורה, המוענק לשוער הטוב ביותר הוענק למרטין הררה (), דפורטיבו אלאבס, שספג 37 שערים ב-38 משחקים. 

פרס דון בלון, למצטייני העונה בליגה, הוענק על ידי העיתון "דון בלון":

***הספרדי המצטיין:** ראול גונזלס ()
***הזר המצטיין:** לואיש פיגו ()
***מאמן העונה:** חאבייר אירורטה ()

## טבלת הליגה

## סטטיסטיקה

### מלכי השערים

### מלכי הבישולים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1999 2000
קטגוריה:תחרויות כדורגל ב-1999
קטגוריה:תחרויות כדורגל ב-2000
מיקסינות

ממוזער|מיקסינת Eptatretus stoutii מתחפרת בעומק הים.
**מיקסינות** (שם מדעי: Myxini) היא מחלקה של מיתרניים חסרי לסתות המזכירים במראם צמדאים אך הם ריריים יותר, חיים בעומק הים והם חסרי עמוד שדרה אמיתי. הם היצורים המפותחים ביותר שאינם בעלי עמוד שדרה וקרובים מאוד לחולייתנים האמיתיים. בתוך מחלקה זו ישנה סדרה אחת - **מיקסינאים** (Myxiniformes) ובה משפחה יחידה - **מיקסיניים** (Myxinidae).

יצורים אלה בעלי גולגולת אבל הם חסרים עמוד שדרה והם מזכירים את החולייתנים הראשונים שהתפתחו. הם קרובים רחוקים של הצמדים אך לא ברור מה טיב הקשר ביניהם - הצמדים הם חולייתנים אמיתיים. אלו יצורים ריריים באורך 18–127 ס"מ. הם בעלי גופים מכוסי ריר, ללא קשקשים ועור וללא גפיים. הזנבות רחבים ועוזרים להם לנוע. הם מזכירים במראם צלופחים עיוורים.

ראשם חשוף ומכיל בעיקר פתח פה בעל שיניים קטנות העוזרות להיאחז בטרף. צבע המיקסינות יכול להיות כחול, אפור, שחור או לבן. על נחיריהם ישנם שפמים משתרבבים והשינים בולטות מחוץ לפיהם.

תזונתם של המיקסינות מתבססת בעיקר על תולעים ימיות שונות, אותן הם גורפים מהמים או מהסלעים. הם ניזונים גם מחלקי גוף ואיברים של יצורים גדולים יותר כמו דגים, חולייתנים ימיים ורכיכות. ההתחפרות במעי יצורים אחרים הורגת אותם לעיתים קרובות. כמו כן המיקסינות הם אוכלי נבלות הניזונים מיצורים השוקעים במותם לתהומות. עם זאת הם אינם מוצלחים בגירוד הבשר המת וצריכים לחכות שהוא יירקב או ייעשו בו חורים.

## מיון
*מחלקה **מיקסינות** (Myxini)
**סדרה **מיקסינאים** (Myxiniformes)
***משפחה **מיקסיניים** (Myxinidae)
****תת-משפחה Rubicundinae
*****סוג Rubicundus
****תת-משפחה Eptatretinae
*****סוג Eptatretus
****תת-משפחה Myxininae
*****סוג Myxine
*****סוג Nemamyxine
*****סוג Neomyxine
*****סוג ומין יחיד Notomyxine tridentiger

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קטגוריה:חסרי לסתות
קטגוריה:אוכלי נבלות
דמוניזציה

**דמוניזציה** (מלועזית: Demon - שד) היא תהליך שבו קהילה, עמדה או התנהגות מוצגת יותר ויותר כרע בהתגלמותו. הדמוניזציה היא תהליך של התדרדרות והסלמה מתמדת (ולא מצב סטטי קבוע וריטואלי) שבו קהילת זהות מסוימת, עמדה פוליטית מסוימת או פרקטיקת התנהגות מסוימת מנגידה את עצמה לעמדה אחרת - כלומר ההוקעה של זהות קבוצת החוץ כרעה לחלוטין מופיעה במקביל התפיסה של זהות קבוצת הפנים כטובה לחלוטין, מאחר שזהות קבוצת החוץ היא ניגודו המוחלט של זהות קבוצת הפנים.

דמוניזציה מתרחשת תמיד בתוך הקשר של ניגודים, כאשר ההשחרה של הקוטב השלילי של הניגוד מהווה גם הלבנה מוחלטת של הקוטב החיובי שלו.

דמוניזציה היא תהליך בלתי רציונלי במהותו (מאחר שבמציאות אין ניגודים מושלמים כאלו, ודברים אינם טובים או רעים באופן מובהק ומוחלט) ובשעה שהוא מופיע בהקשר פוליטי הוא מציין את התדרדרותה של הפוליטיקה לשיח בלתי רציונלי, ועל כן נפיץ ובלתי יציב.

דוגמה ספרותית לדמוניזציה היא היחס לעמנואל גולדשטיין ברומן הדיסטופי "1984".

## ראו גם
*קבוצת פנים וקבוצת חוץ

קטגוריה:תאולוגיה
קטגוריה:פסיכולוגיה חברתית
קטגוריה:קבוצות חברתיות
רנו R8

ממוזער|250px| רנו R8, מימין  רנו  R10
ממוזער|250px| רנו R8, שנת 1964
ממוזער|250px| רנו R8, גורדיני
**רנו R8** היא מכונית משפחתית קטנה, מתוצרת יצרנית הרכב הצרפתית **[[רנו]]** אשר יוצרה בין השנים 1962–1971. 

במהלך שנות הייצור, יוצרו 1,329,379 יחידות.

## היסטוריה
רנו R8 הוצגה לראשונה ביוני 1962, והתבססה על דופין של רנו. רוחבה היה צר מהדופין ב-34 מ"מ. המכונית דמתה לסימקה 1000 אשר הוצגה ב-1961. בשנת 1965 הוצגה גרסה מהודרת יותר: רנו  R10.

בשנת 1964 פותחה רנו R8 גורדיני 1100, אשר זוהתה בחזית עם מספר פנסים גדולים, ובשנת 1965 רנו R8 גורדיני 1300, בעלת מנוע שהפיק 103 כ"ס, אשר הגיעה למהירות שיא של 175 קמ"ש.

עד לשנת 1970 יוצרה גם בבולגריה, ועד לשנת 1976 יוצרה גם בספרד. בין השנים 1968 - 1971 יוצרה ברומניה תחת השם "דצ'יה 1100". בסך הכל יוצרו 37,546 יחידות.

במקביל, רנו R8 הורכבה בוונצואלה, מקסיקו, אוסטרליה, מרוקו, קנדה וניו זילנד.

מנועי דגם "רנו R8" הורכבו ברישיון, במכונית המשפחתית הקטנה דאף 66 ההולנדית (מנועי 1,108 סמ"ק).

## מפרט טכני ומידות
* מנוע אחורי 4 צילינדר, 956 סמ"ק, מקורר מים
* מנוע 1,108 סמ"ק המפיק 37 כ"ס, ו-43 כ"ס - הוצג בשנת 1964
* מנוע 1,134 סמ"ק המפיק 66 ו-89 כ"ס הוצג ב-1964, במודל "8 גורדיני"
* גיר ידני - 3 מהירויות
* גיר ידני - 4 מהירויות - (הוצג ב-1964)
* גיר אוטומטי - 3 מהירויות - (הוצג ב-1964)
* מכל דלק - 38 ליטר
* מהירות שיא - 110 קמ"ש
* אורך הרכב - 4,000 מ"מ
* רוחב - 1,490 מ"מ
* גובה - 1,375 מ"מ
* בסיס גלגלים - 1,375 מ"מ
* בלמי דיסק - 4 גלגלים (לשוק ספרדי - בלמי תוף)

## ראו גם
* קטר שבו
* דופין
* רנו 10

## לקריאה נוספת
*  חמישים שנה לרנו 8 גורדיני  אוטו, אוהד אלגוב, 3.2.2014
* רנו 8 גורדיני  (3:26 דקות), יו-טיוב
* רנו 8  (7:35 דקות), יו-טיוב
* רנו 8, נהיגת חורף  (6:41 דקות), יו-טיוב
* רנו 8 גורדיני  (2:26 דקות), יו-טיוב
* רנו 8, 1300, גורדיני שנת 1964  

## קישורים חיצוניים

קטגוריה:מכוניות משפחתיות
קטגוריה:דגמי מכוניות שהושקו ב-1962
R8
קטגוריה:מכוניות מנוע אחורי
קטגוריה:מכוניות צרפתיות
קאנון ספרותי

**קאנון ספרותי** הוא קובץ של יצירות ספרותיות אשר יש הסכמה בקרב חוקרים ומבקרי ספרות כי הן מייצגות תחום דעת מסוים. בהקשר זה, לעיתים משמש המונח **קאנון** לציון גוף היצירות הספרותיות של מחבר או סביבת יצירה מסוימת, אשר נחשבות אותנטיות - למשל, הקאנון השייקספירי מייצג את כל היצירות שמיוחסות לוויליאם שייקספיר. המילה "קאנון" ביוונית עתיקה (κανών) ובערבית (قانون) משמעותה "חוק", "אמת מידה" או "דגם".

## הגדרת הקאנון הספרותי
קאנון ספרותי הוא אוסף של יצירות מפתח בספרות, שלעיתים יכולות לייצג גם אידאולוגיות פילוסופיות, פוליטיות או דתיות שהתרבות שמתוכה הגיעו מחשיבה כאבן יסוד ביצירתה. בעת המודרנית המושג משמש בדרך כלל לבידול מחברים ויצירות המופיעים בסילבוסים וספרי לימוד כ"קריאת חובה", או כאלו המופיעות פעמים רבות בספרי היסטוריה של הספרות, ספרי ביבליוגרפיה וספרי ביקורת ספרות. מבנה הקאנונים נתון לוויכוח תמידי, כיוון שהקריטריונים להכללה או אי-הכללה של יצירה בקאנון מסוים הם סובייקטיביים.

קאנון ספרותי של תרבות מסוימת, לפי מבקר הספרות האמריקאי הרולד בלום, צריך לייצג את מיטב היצירה הספרותית של התרבות בתקופה הנתונה. כך למשל, אין מקום להעדיף יוצרים שהופלו בשעתם, אלא להתייחס ליצירות שעיצבו במידה רבה את תפיסת התרבות את עצמה ואת העולם. קאנון תרבותי הוא למעשה מדגם של מיטב היצירה של התרבות הנתונה (למשל, הקאנון המערבי, הכולל יצירות של שייקספיר וגם של פרנץ קפקא, מציג את מיטב יצירות הספרות של תרבות המערב). דעות אחרות, המונעות בדרך כלל מאידאולוגיות פמיניסטיות או אנטי-גזעניות, טוענות כי יש לתת לאוכלוסיות מופלות - למשל שחורים או נשים - את חלקן היחסי ביצירת התרבות בה חיו, כך שיצירותיהם יכנסו לקאנון, או אף לכלול יותר יצירות שלהם מחלקם היחסי והנהגת מדיניות של אפליה מתקנת.

## לקריאה נוספת
* איריס פרוש, **קנון ספרותי ואידאולוגיה לאומית**, הוצאת מוסד ביאליק ואוניברסיטת בן-גוריון בנגב, 1992. 
* הרולד בלום, **The Western Canon: The Books and School of the Ages**, הוצאת הארקורט ברייס, ניו יורק, 1994. 
*יעקב שביט (עורך), **קנון וכתבי קודש**, אוניברסיטת תל אביב, 2009. 

## קישורים חיצוניים
*
*רשימה של הספרים שנכללים בקאנון המערבי, באתר ספרות פתוחה, 28 בינואר 2014

## הערות שוליים

קטגוריה:ביקורת ספרותית
קטגוריה:עקרונות
משחקי מדינות אירופה הקטנות

ממוזער|308x308 פיקסלים|סמליל המשחקים בשלושת צבעי המדליה האולימפית
ממוזער|המדינות המשתתפות במשחקים

**משחקי מדינות אירופה הקטנות** (באנגלית: The **Games of the Small States of Europe**; בראשי תיבות: **GSSE**) הם אירועי ספורט רב ענפי דו-שנתי שהושקו על ידי סן מרינו ועל ידי הוועד האולימפי הלאומי (CONS) שלה. המדינות המשתתפות בתחרות הן תשע המדינות הקטנות באירופה. המשחקים מתקיימים כל שנתיים מאז 1985 בסוף מאי או בתחילת יוני. המשחקים כוללים תשעה |ענפי ספורט אולימפי כליבה, ביניהם כדורסל, אתלטיקה, שחייה תחרותית וג'ודו, והמארחות רשאיות להוסיף 2 ענפים נוספים. כל המדינות המשתתפות גם זכאיות לארח אותם ברוטציה.

## המדינות החברות
הוועדים האולימפיים (NOC) של כל המדינות המשתתפות במשחקים חברים ב (EOC).

בנוסף לתשע המדינות המשתתפות במשחקים, גם איי פארו מבקשים להצטרף למשחקים, אך איי פארו הם אוטונומיה של דנמרק ולכן הם לא נחשבים מדינה ואינם משתתפים במשחקים.

## המשחקים

## ענפי ספורט
ממוזער|311x311 פיקסלים|רוכב האופניים אלכס קירש, מתחרה מטעם לוקסמבורג, מתחרה ברכיבת אופניים ב-2013
בשנת 2023 היו במשחקים 10 ענפי ספורט:
* 20px אתלטיקה
* 20px כדורסל
* 20px ג'ודו
* 20px רוגבי
* 20px שייט
* 20px ירי ספורטיבי
* 20px סקווש
* 20px שחייה
* 20px טניס שולחן
* 20px טניס

## מדליות
מספר המדליות של כל מדינה עד המשחקים ב-2023:

## ראו גם
* הוועדים האולימפיים האירופיים

## קישורים חיצוניים

* 

## הערות שוליים

קטגוריה:אירופה: תחרויות ספורט
קטגוריה:אנדורה: ספורט
קטגוריה:קפריסין: ספורט
קטגוריה:איסלנד: ספורט
קטגוריה:ליכטנשטיין: ספורט
קטגוריה:לוקסמבורג: ספורט
קטגוריה:מלטה: ספורט
קטגוריה:מונקו: ספורט
קטגוריה:מונטנגרו: ספורט
קטגוריה:סן מרינו: ספורט
קטגוריה:תחרויות ספורט רב-ענפיות
2017 01
אליפות אפריקה בכדורגל נשים 2016

**אליפות אפריקה בכדורגל נשים 2016**, היא אליפות אפריקה בכדורגל נשים ה-12 שארגנה קונפדרציית הכדורגל של אפריקה. הטורניר נערך בקמרון מ-19 בנובמבר עד 3 בדצמבר 2016. נבחרת קמרון העפילה אוטומטית לטורניר כמארחת, בעוד שאר שבע הנבחרות עלו מטורנירי המוקדמות שהחלו באפריל 2016.

במשחק הגמר נפגשו ניגריה (בפעם העשירית בתולדותיה) וקמרון - בהופעה רביעית בגמר. בסיום המשחק, שנערך באצטדיון ביאונדה, ניצחה ניגריה 0-1, וזכתה בתואר בפעם העשירית בתולדותיה.

## שלב הבתים
### בית א'

### בית ב'

## שלב הנוק-אאוט

### חצי הגמר

### המשחק על המקום השלישי

### הגמר

## כובשות השערים
**6 שערים**
*  אסיסאט אושואלה (ניגריה)
**3 שערים**
*  אליזבת אדו (גאנה)
*  דיזייר אופרנוזי (ניגריה)

## קישורים חיצוניים

* האתר הרשמי של האליפות

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אליפויות אפריקה בכדורגל נשים
קטגוריה:תחרויות כדורגל ב-2016
קטגוריה:קמרון: כדורגל
קטגוריה:יאונדה: ספורט
קטגוריה:2016 באפריקה
קמיל אדמס

**נטלי קמיל אדמס** (באנגלית: **Natalie Cammile Adams**; נולדה ב-11 בספטמבר 1991) היא שחיינית אמריקאית, סגנית אלופת העולם (קאזאן 2015), אלופת הפאן פסיפיק (גולד קוסט 2014) ו-4 פעמים אלופת ארצות הברית (2012, 2013, 2014, 2016) במשחה ל-200 מטר פרפר.

## ביוגרפיה
אדמס נולדה ביוסטון, טקסס לאדי, מורה לחינוך גופני ומאמן שחייה וליזה אדמס, סוכנת נדל"ן. יש לה אחות תאומה. היא גדלה בסייפרס (פרבר של יוסטון), טקסס. היא החלה לשחות בגיל 4. היא בוגרת אוניברסיטת טקסס A&M. משנת 2014 היא מתאמנת בהדרכתו של דייוויד מארש במועדון שלו, SwimMAC Carolina.

### 2012
במבחנים האמריקאים לאולימפיאדת לונדון (2012) שנערכו באומהה, נברסקה ביוני 2012 סיימה אדמס במקום ראשון במשחה ל-200 מטר פרפר בתוצאה של 2:06.52 דקות ובמקום שלישי במשחה ל-400 מטר מעורב אישי בתוצאה של 4:38.62 דקות. במשחקים עצמם היא סיימה במקום חמישי במשחה ל-200 מטר פרפר בתוצאה של 2:06.78 דקות.

### 2013
#### אלופת ארצות הברית
באליפות ארצות הברית שנערכה באינדיאנפוליס, אינדיאנה בסוף יוני 2013 זכתה אדמס במדליית זהב במשחה ל-200 מטר פרפר בתוצאה של 2:08.10 דקות. נוסף לכך, היא סיימה במקום חמישי במשחה ל-400 מטר מעורב אישי בתוצאה של 4:42.70 דקות.

באליפות העולם שנערכה בברצלונה, ספרד בשנת 2013 סיימה אדמס במקום שביעי במשחה ל-200 מטר פרפר בתוצאה של 2:07.73 דקות. בשלב חצי הגמר היא קבעה תוצאה של 2:06.75 דקות ועלתה שנייה לגמר.

### 2014
באליפות ארצות הברית שנערכה בשנת 2014 הגנה אדמס על תוארה וזכתה במדליית זהב במשחה ל-200 מטר פרפר בתוצאה של 2:07.12 דקות ובמקום חמישי במשחה ל-400 מטר מעורב אישי בתוצאה של 4:42.00 דקות.

#### אלופת הפאן פסיפיק
באליפות הפאן פסיפיק בשחייה שנערכה בגולד קוסט, קווינסלנד בשנת 2014 זכתה אדמס במדליית זהב במשחה ל-200 מטר בתוצאה של 2:06.61 דקות. נוסף לכך, היא סיימה בשלב המוקדמות במקום שישי כללי ורביעי מבין השחייניות האמריקאיות (רק שתי שחייניות מכל מדינה עולות לשלב הגמר) במשחה ל-400 מטר מעורב אישי בתוצאה של 4:42.09 דקות ולכן היא שחתה בגמר ב' בתוצאה של 4:40.41 דקות (שלישית במקצה ולכן דורגה במקום 11 בכללי, עם התוצאה השביעית בטיבה) ובמקום 20 במשחה ל-200 מטר מעורב אישי בתוצאה של 2:17.51 דקות ובמקום 23 במשחה ל-100 מטר פרפר בתוצאה של 1:01.06 דקות.

### 2015
#### סגנית אלופת עולם
באליפות העולם שנערכה בקאזאן, רוסיה בשנת 2015 זכתה אדמס במדליית כסף במשחה ל-200 מטר פרפר בתוצאה של 2:06.40 דקות, אחרי נצומי הושי מיפן (2:05.56 דקות) ולפני ג'אנג יופיי מסין (2:06.51 דקות).

### 2016
במבחנים האמריקאים לאולימפיאדת ריו דה ז'ניירו (2016) שנערכו באומהה בסוף יוני ובתחילת יולי 2016 סיימה אדמס במקום ראשון במשחה ל-200 מטר פרפר בתוצאה של 2:06.80 דקות, במקום 11 במשחה ל-400 מטר מעורב אישי בתוצאה של 4:42.61 דקות ובמקום 12 במשחה ל-100 מטר פרפר בתוצאה של 59.07 שניות. במשחקים עצמם היא סיימה במקום רביעי במשחה ל-200 מטר פרפר בשיא אישי חדש של 2:05.90 דקות.

## חייה האישיים
אדמס נשואה לרד ברנן.

## שיאים אישיים
### בריכה אולימפית
* 200 מטר פרפר: 2:05.90 דקות (2016)
* 400 מעורב אישי:4:38.62 דקות (2012)

## קישורים חיצוניים

* קמיל אדמס, באתר *USA Swimming* 
* קמיל אדמס, באתר *Team USA* 

קטגוריה:אמריקאים ילידי טקסס
קטגוריה:יוסטון: אישים
קטגוריה:שחייניות אולימפיות אמריקאיות
קטגוריה:שחייניות חופשי אמריקאיות
קטגוריה:שחייניות פרפר אמריקאיות
קטגוריה:שחייניות מעורב אישי
קטגוריה:שחייניות אמריקאיות באולימפיאדת ריו דה ז'ניירו (2016)
קטגוריה:שחייניות אמריקאיות באולימפיאדת לונדון (2012)
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
המסע הגדול

**המסע הגדול** (באנגלית: **The Grand Tour**) היא תוכנית טלוויזיה בריטית בתחום הספורט המוטורי מבית אולפני אמזון. את הסדרה מגישים ג'רמי קלארקסון, ריצ'רד האמונד וג'יימס מיי. הסדרה זמינה לצפייה באמצעות שירות פריים וידאו, הזמין ב-195 מדינות.

שלושת המנחים עזבו את רשת השידור BBC ב-2015 לאחר שהנחו במשך שנים את הסדרה טופ גיר, בעקבות השעייתו של קלארקסון. הם חתמו עם אמזון על הסכם להפקת 36 פרקים במשך שלוש שנים, במתכונת דומה לטופ גיר. תקציב הסדרה לשלוש שנים עומד על כ-700 מיליון דולר אמריקאי. מנכ"ל אמזון ג'ף בזוס תיאר את העסקה כיקרה מאוד, אך משתלמת.

הפרק האחרון של התוכנית יצא ב-13 בספטמבר 2024 בפריים וידאו.

## פורמט התוכנית
### הפקה
בהתחלה הוחלט שהסדרה תופק ללא צילומי אולפן, אך הוחלט לשנות זאת ולהשתמש באוהלים על מנת לבנות אולפן נודד. כל פרק צולם במיקום שונה.

הצילומים החלו ב-17 ביולי 2016 ביוהנסבורג שבדרום אפריקה. בארצות הברית החלו הצילומים ב-25 בספטמבר 2016 בדרום קליפורניה, ובדצמבר 2016 צולמה הסדרה בבריטניה. הפרק האחרון של העונה הראשונה צולם בדובאי בסוף דצמבר 2016.

### מרוצים
לתוכנית קיים מסלול מרוצים קבוע, בו המנחים מתזמנים הקפות למכוניות ספורט. המסלול נקראה "מסלול אבולה" משום שצורתו מזכירה את נגיף האבולה, כפי שנראה מבעד למיקרוסקופ. קטעים במסלול קיבלו שמות כמו "לא ישר", "בבית של אישה מבוגרת" או "שדה כבשים". המכונית הראשונה שהוצגה במסלול במהלך התוכנית היא BMW M2 שסיימה את המסלול ב-1.26:2 שניות.

כלי הרכב המהיר ביותר שסיים את המסלול הוא אסטון מרטין וולקן עם זמן הקפה של 1:15.5 שניות.

### שיחת רחוב
בקטע הנקרא "שיחת רחוב" שלישיית המנחים משוחחת על חדשות לא רלוונטיות, אך בעיקר מתבדחת על חשבונו של מיי. בחלק זה נוטה קלארקסון להוציא את זעמו על הקהל האנגלי ועל עובדות מוזרות, כגון "כמות האנשים שניגשו לטסטים השנה".

### ידוענים
חלק נוסף מוקדש להגעת ידוענים לתוכנית, אך תמיד בדרכם לאולפן הם מתים בדרך כלשהי. הידוענים מתים בדרכים שונות כגון: טביעה, נפילה ממסוק והכשת נחש. לאחר שהידוען מת, מיי שואל "האם הוא יגיע בסוף?" והשאר צועקים לו, שלא. החלק ההיתולי הזה מתייחס לניסיונותיה של BBC למנוע הגעת ידוענים לתוכנית והזמנתם לגרסה החדשה של טופ גיר.

בעונה השנייה החלה הפינה "התנגשות מוחות סלבריטאיים", בה, שני ידוענים מאותו תחום ספציפי ולעיתים היתולי (כמו מתופף רוק אמריקאי עם חיבה לרכבים) מתראיינים אצל קלארקסון ומבצעים הקפה ביגואר F-type, על מנת לראות מי משניהם מהיר יותר.

## משחק הווידאו
ב-15 בינואר 2019 יצא משחק הווידאו הרשמי של התוכנית  לקונסולות הפלייסטיישן 4 וה-Xbox One. המשחק עוקב אחרי הפרקים השונים בעונה השלישית של התוכנית, וזכה לביקורות מעורבות.
## קישורים חיצוניים

* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
עונת 2000/2001 בלה ליגה

**עונת 2000/2001** הייתה העונה ה-70 של לה ליגה שהיא הליגה הספרדית הבכירה בכדורגל. העונה החלה ב-9 בספטמבר 2000 והסתיימה ב-17 ביוני 2001. 

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת סביליה, אתלטיקו מדריד (לראשונה מאז עונת 1933/1934) וריאל בטיס ירדו לליגת המשנה בסוף העונה. מליגת המשנה עלו לאס פאלמס, אוססונה וויאריאל.

ריאל מדריד זכתה בתואר וזאת בפעם ה-28 בתולדות המועדון. היא זכתה בהסופר קאפ הספרדי תוך ניצחון על  ריאל סרגוסה בסיכום מפגש כפול - 0:3, 1:1. 

נומנסיה ראסינג סנטנדר וריאל אוביידו ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לראול גונזלס ( ספרד), ריאל מדריד, שכבש 24 שערים. זאת בפעם השנייה בקריירה.
* פרס זאמורה" לשוער הטוב ביותר הוענק לסנטיאגו קניסארס ( ספרד), ולנסיה, שספג 34 שערים ב-37 משחקים. 

פרס דון בלון הוענק על ידי העיתון "דון בלון":

***הספרדי המצטיין:** ראול גונזלס () 
***הזר המצטיין:** לואיש פיגו ()
***מאמן העונה:** חוסה מנואל אסנאל () 

## טבלת הליגה

## סטטיסטיקה

### מלכי השערים

### מלכי הבישולים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2000 2001
קטגוריה:תחרויות כדורגל ב-2000
קטגוריה:תחרויות כדורגל ב-2001
תחרות העל טאטא סטיל 2017

**[[תחרויות העל|תחרות העל בשחמט]], טאטא סטיל [[2017]]**, התקיימה בוייק אן זה, הולנד, בין התאריכים 13 בינואר ל-29 בינואר 2017. זו הייתה הפעם ה-79 שתחרות טאטא סטיל התקיימה. בתחרות נערכו שלושה עשר סיבובים. התחרות הייתה בקטגוריה 21 (מד כושר ממוצע 2751).
 בתחרות זכה רב-האמן האמריקאי וסלי סו, שדורג שני בדירוג המוקדם. סו צבר 9 נקודות מתוך 13 אפשריות, והקדים את המדורג ראשון בעולם ואלוף העולם, מגנוס קרלסן מנורווגיה, שסיים עם 8 נקודות.

## משתתפי התחרות ודירוגם בעולם (לפי [[מד כושר]] מעודכן לינואר 2017)
# מגנוס קרלסן - רב-אמן נורווגי המדורג במקום ה-1 בעולם, בעל מד כושר של 2840 נקודות.
# וסלי סו - רב-אמן אמריקאי המדורג במקום ה-4 בעולם בעל מד כושר של 2808 נקודות.
# סרגיי קריאקין -סגן אלוף העולם בשחמט, רב-אמן רוסי המדורג במקום ה-8, בעל מד כושר של 2785 נקודות.
# לבון ארוניאן -רב-אמן ארמני המדורג במקום ה-9 בעולם, בעל מד כושר של 2780 נקודות.
# אניש גירי - רב-אמן הולנדי, המדורג במקום ה-10 בעולם, בעל מד כושר של 2773 נקודות.
# יאן נפומניאשצ'י - רב-אמן רוסי המדורג במקום ה-11 בעולם, בעל מד כושר של 2767 נקודות.
# פנטלה האריקרישנה -רב-אמן הודי, המדורג במקום ה-12 בעולם, בעל מד כושר של 2766 נקודות.
# פבל אליינוב - רב-אמן אוקראיני המדורג במקום ה-15 בעולם, בעל מד כושר של 2755 נקודות.
# רדוסלאב וויטאשק - רב-אמן פולני המדורג במקום ה-18 בעולם, בעל מד כושר של 2750 נקודות.
# דמיטרי אנדרייקין - רב-אמן רוסי המדורג במקום ה-24 בעולם, בעל מד כושר של 2736 נקודות.
# ויי אי - רב-אמן סיני המדורג במקום ה-38 בעולם, בעל מד כושר של 2706 נקודות.
# ריכרד רפורט - רב-אמן הונגרי המדורג במקום ה-40 בעולם, בעל מד כושר של 2702 נקודות.
# לוק ואן ולי - רב-אמן הולנדי, המדורג במקום ה-49 בעולם, בעל מד כושר של 2695 נקודות
# בסקראן אדהיבאן - רב-אמן אינדונזי המדורג במקום ה-109, בעל מד כושר של 2653 נקודות.

### תוצאות התחרות
:

## משחקי התחרות
### סיבוב ראשון

### סיבוב שני

## קישורים חיצוניים

* האתר הרשמי של התחרות 
*  תיאור הסיבוב הראשון בתחרות, באתר theweekinchess 
* תיאור הסיבוב השני  בתחרות, באתר theweekinchess 
* תיאור הסיבוב השלישי  בתחרות, באתר theweekinchess 
* תיאור הסיבוב הרביעי  בתחרות, באתר theweekinchess 
* תיאור הסיבוב החמישי  בתחרות, באתר theweekinchess 
* תיאור הסיבוב השישי  בתחרות, באתר theweekinchess 
* תיאור הסיבוב השביעי  בתחרות, באתר theweekinchess 
* תיאור הסיבוב השמיני  בתחרות, באתר theweekinchess 
* תיאור הסיבוב התשיעי  בתחרות, באתר theweekinchess 
* תיאור הסיבוב העשירי  בתחרות, באתר theweekinchess 
* תיאור הסיבוב ה-11  בתחרות, באתר theweekinchess 
* תיאור הסיבוב ה-12  בתחרות, באתר theweekinchess 
* תיאור הסיבוב ה-13  בתחרות, באתר theweekinchess 
* תיאור הסיבוב הראשון בתחרות, באתר worldchess 
* תיאור הסיבוב השני בתחרות, באתר worldchess 
* תיאור הסיבוב השלישי בתחרות , באתר worldchess 
* תיאור הסיבוב הרביעי בתחרות , באתר worldchess 

## הערות שוליים
 

קטגוריה:תחרויות שחמט ב-2017
קטגוריה:תחרות העל טאטא סטיל
קטגוריה:2017 בהולנד
אליפות אירופה בכדורגל נשים 2017

**אליפות אירופה בכדורגל נשים 2017**, הידועה גם בשם **יורו הנשים 2017**, היא אליפות אירופה בכדורגל נשים ה-12 שארגנה אופ"א. הטורניר נערך בהולנד מ-16 ביולי עד 6 באוגוסט 2017. נבחרת הולנד העפילה אוטומטית לטורניר כמארחת, כאשר שאר 15 הנבחרות עלו מטורנירי המוקדמות שהתקיימו מאפריל 2015 עד אוקטובר 2016.

לאחר שהתחרויות הקודמות כללו 12 נבחרות, הורחב טורניר זה ל-16 נבחרות.

שבע מדינות הציעו לארח את הטורניר: אוסטריה, צרפת, ישראל, הולנד, פולין, סקוטלנד ושווייץ. בדצמבר 2014 נבחרה הולנד לארח, בפעם הראשונה בתולדותיה.

במשחק הגמר נפגשו הולנד ודנמרק שהעפילו שתיהן בפעם הראשונה בתולדותיהן לשלב זה. בסיום המשחק ניצחה הולנד 2–4, וזכתה בתואר.

## אצטדיונים
שבעה אצטדיונים, בשבע ערים שונות, נבחרו לארח את משחקי אליפות אירופה. שני חצאי הגמר והגמר נערכו באצטדיונים של אנסחדה וברדה.

## שלב הבתים
### בית א'

### בית ב'

### בית ג'

### בית ד'

## שלבי הנוק-אאוט

#### רבע הגמר

----

----

----

#### חצי הגמר

----

#### משחק הגמר

## סטטיסטיקה ומצטיינים
### כובשי השערים

### מצטיינים

**נבחרת הטורניר:**

## קישורים חיצוניים

* 
* האתר הרשמי של התחרות
* סיקור הטורניר באתר דבר ראשון.

## הערות שוליים

קטגוריה:אליפויות אירופה בכדורגל נשים
קטגוריה:תחרויות כדורגל ב-2017
קטגוריה:תחרויות כדורגל בהולנד
קטגוריה:2017 בהולנד
מרכזי זכויות חברתיות

**מרכזי זכויות חברתיות** (בראשי תיבות: **מז"ח**) הוא מיזם משותף לתושבים בנגב ולמכללה האקדמית ספיר.

מרכזי מז"ח, אשר הוקמו עד כה בשדרות, באופקים ובבאר שבע, עוסקים בהנגשת זכויות חברתיות לתושבי העיר והסביבה, על ידי העברת ידע והכשרת התושבים במיומנויות בתחום הזכויות וההתארגנות הקהילתית. המרכז בשדרות נפתח לציבור ב-2011, המרכז באופקים נפתח ב-2015 ובבאר שבע נפתח מרכז בשנת 2016. מתוכננים להיפתח עוד שני מרכזים בנגב.

## המודל
"יחידים וקהילות שלא היו מודעים לזכויותיהם, הופכים לדורשי זכויות, מדורשי זכויות הופכים למסנגרים עבור הקהילה, וממסנגרים הופכים למנהיגים אשר מובילים שינויים נרחבים בעירם ובאזור" - מתוך מסמכי היסוד של מז"ח.
מרכזי הזכויות מבוססים על מודל שיובא על ידי מירב משה גרדופסקי מקנדה, ויושם לראשונה בישראל בעמותת: "סינגור קהילתי" שפעלה עד לשנת 2012.
המודל מבוסס על התגברות על חסמים של אוכלוסיות מודרות, לשם השגת זכויותיהם.
התפיסה במודל היא שהעצמת אוכלוסיות חלשות וקידום זכויותיהן קשור גם בקידום שלום.
מודל זה הביא להקמת מרכזי זכויות גם בירדן וברשות הפלסטינית.

## תחומי הפעילות
**סיוע פרטני- התחום המשפטי -** מז"ח הוא מרכז מיצוי זכויות, העוסק בהדרכה וליווי של תושבים בבעיות בהן הם נתקלים ובהיעדר מיצוי זכויות מול רשויות, כמו המוסד לביטוח הלאומי, רשות האכיפה והגבייה והמערכת המשפטית. כמו כן פועלים במרכז להנגשת זכויות בתחומים כגון רווחה, בריאות, צרכנות ועוד. המיזם מבוסס על מתנדבים תושבי המקום וסטודנטים, שיחד עם צוות הכולל עורכת דין ואנשי מקצוע נוספים, מסייעים לפונים בהנגשת מידע, כתיבת מכתבים, ייעוץ משפטי ובירור זכויות. המרכז נותן לקהל מענה פרטני ללא תשלום, פעמיים בשבוע בכל מרכז. בשנת 2016 ניתנו מענים לכאלף פניות.

**התארגנות קהילתיות ושינוי מדיניות -** מסלול זה ננקט כשבעיה חברתית רחבה אינה יכולה להיפתר ברמת הפרט. עם איתור הסוגיה מתארגנות קבוצות תושבים בליווי מקצועי, כדי לקדם שינוי מדיניות, הן ברמת המוסדות הציבוריים והן בפן החוקתי. השלב הראשון בעבודה קהילתית הוא יישוג כדי לאסוף מידע, לאתר מצוקות שעלו מקרב תושבי המקום, ולאתר מנהיגים פעילים מהקהילה שיחברו למען יצירת השינוי הדרוש. בתחום הקהילתי מז"ח פועל בתחומים של בריאות ציבורית, דיור ציבורי, תחבורה ציבורית וזכויות נפגעי פעולות איבה.

בשנת 2016 הביאה מז"ח להגשת הצעת לתיקון חוק התגמולים לנפגעי פעולות איבה, איוש המרכז לבריאות הנפש בשדרות בפסיכיאטר מנהל והבאת פסיכיאטר ילדים לשדרות, שיפוץ דיור מוגן של קשישים ניצולי שואה באופקים ועוד.

**השתתפות והכשרה -** למידה במיזם האקדמיה קהילה מז"ח היא דו סטרית: למידה הן של מתנדבים והן של סטודנטים מתנדבים. המשתתפים מקבלים הכשרה מקיפה בקורס שמתקיים במכללה האקדמית ספיר, וזוכים בהמשך גם במפגשי הכשרה והעשרה ומפגשים חברתיים קבועים על בסיס שבועי. ההכשרה מקנה למתנדבים כלים לעשייה חברתית וסיוע במיצוי זכויות. בד בבד הסטודנטים במכללה לומדים במסגרת קורסים אקדמיים הן ממרצים והן מ"צרכני שירותים" השותפים לקורס כמקורות למידע.

## אותות ופרסים
אות מגן הדמוקרטיה מדרור ישראל.
פרויקט הדגל -מהמועצה להשכלה גבוהה.
אות למתנדבת אוקסנה חריזמן -מאת קרן יפה לונדון יערי. אות הנשיא למתנד"ב שהוענק במעמדו של הנשיא ראובן ריבלין לשנת תשע"ז 2017

## ראו גם
* זכויות האדם

## קישורים חיצוניים
* 

* 
* 

## הערות שוליים




2017 01
קטגוריה:חברה
אמומירטוס לומה

**אמומירטוס לומה** (שם מדעי: *Amomyrtus luma*; מכונה לעיתים בפשטות **לומה**), הוא מין של עץ ממשפחת ההדסיים המצוי באמריקה הדרומית, ואחד משני המינים בסוג אמומירטוס. העץ הוא יליד צ'ילה וארגנטינה, ומצוי ממחוז או'היגינס עד למחוז אייסן בצ'ילה; הוא הובא גם לספרד. העץ תואר מדעית לראשונה על ידי הכומר הצ'יליאני חואן איגנסיו מולינה. מין זה צומח בעיקר ביערות הגשם הממוזגים בקצה טבעת האש בדרום אמריקה - לרוב בקרבת נחלים ואזורים לחים אחרים, ומאכלס גבהים של 700–900 מטר מעל פני הים.

האטימולוגיה של הצמח היא כדלהלן: *Amomyrtus* הוא שילוב של המילים היווניות *Amos* (ריחני) ו-*Myrtus* (הדס); *luma* הוא השם שבו מכונה העץ על ידי ילידי המפוצ'ה בדרום אמריקה, וזהו גם המקור לשמו הנפוץ. אין להתבלבל בין מין זה לבין סוג אחר במשפחת ההדסיים הנקרא לומה (*Luma*) שמצוי אף הוא בדרום אמריקה.

אמומירטוס הלומה הוא עץ ירוק עד המתנשא עד לגובה של 25 מטר, והקוטר הממוצע של הגזע הוא 50 ס"מ. הקליפה של העץ חלקה, וצבעה אדמדם עד חום, והענפים אדמדמים ושעירים במקצת. העלים הירוקים של הלומה הם בצורת אליפסה, ומסתיימים בקצה מחודד באורך של מילימטר אחד. הפטוטרות שעירות ואורכן 2–4 מילימטר. לפרחים יש 5 עלי גביע ו-5 עלי כותרת לבנים באורך של 4 מילימטר. הפרחים עשירים באבקנים צהבהבים (45-30) שאורכם הוא 4.5-3 מילימטר. הפירות הקטנטנים דמויי האוכמנית של הלומה הם בקוטר של 1.5-1 ס"מ, צבעם שחור עד ארגמן ויש להם בדרך כלל 3 זרעים באורך של 4.5-3 מילימטר.

הפירות האכילים של אמומירטוס הלומה המכונים "קאוצ'אוס" משמשים להכנת ריבה. גזע העץ קשה ועמיד במיוחד ומשמש להסקה.

## קישורים חיצוניים

*  מידע על אמומירטוס הלומה

קטגוריה:הדסיים
קטגוריה:עצי אקלים ימי יציב
עונת 2001/2002 בלה ליגה

**עונת 2001/2002** הייתה העונה ה-71 של לה ליגה שהיא הליגה הספרדית הבכירה בכדורגל. העונה החלה ב-25 באוגוסט 2001 והסתיימה ב-11 במאי 2002. 

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת נומנסיה ראסינג סנטנדר וריאל אוביידו ירדו ליגה. מליגת המשנה עלו סביליה, ריאל בטיס וטנריפה.

ולנסיה זכתה בתואר וזאת בפעם החמישית בתולדות המועדון. היא לא זכתה בהסופר קאפ הספרדי תוך הפסד לדפורטיבו לה קורוניה בסיכום מפגש כפול - 1:0, 3:0. 

ריאל סרגוסה טנריפה ולאס פאלמס ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לדייגו טריסטן ( ספרד), דפורטיבו לה קורוניה, שכבש 21 שערים. (לפי הנתונים הרשמיים של הליגה הוא כבש 20 שערים).
*פרס זאמורה לשוער הטוב ביותר הוענק לסנטיאגו קניסארס ( ספרד), ולנסיה, שספג 23 שערים ב-31 משחקים. זאת בפעם השנייה ברציפות. 

פרס דון בלון הוענק על ידי העיתון "דון בלון":

***הספרדי המצטיין:** ראול גונזלס ()
***הזר המצטיין:** זינדין זידאן ()
***מאמן העונה:** רפאל בניטס ()

## טבלת הליגה

## סטטיסטיקה

### מלכי השערים

### מלכי הבישולים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2001 2002
קטגוריה:תחרויות כדורגל ב-2001
קטגוריה:תחרויות כדורגל ב-2002
שיקגו (זיכיון)

**זיכיון שיקגו** הוא זיכיון סדרות טלוויזיה אמריקאי שנוצר על ידי המפיקים דיק וולף, מייקל בראנדט, דרק האס ומאט אולמסטד ומשודר נכון להיום ברשת NBC. כל הסדרות בזיכיון עוסקות בשירותי חירום והצלה בעיר שיקגו, אילינוי.

ארבע הסדרות מתקיימות באותו יקום בדיוני בו מתרחשות גם הסדרות "חוק וסדר: מדור מיוחד" (ולפיכך כל הסדרות הניו-יורקיות של חוק וסדר בנוסף לגרסת לוס אנג'לס וכן הסדרה רצח מאדום לשחור), "FBI" ו-"" - גם הן בהפקתו של וולף - ובין הסדרות שודרו מספר פרקי קרוסאובר.

## סקירה
זיכיון שיקגו מתמקד בחייהם המקצועיים והאישיים של כבאים, שוטרים, צוותי חירום רפואיים ומשפטיים שמשרתים את העיר שיקגו. התמה המרכזית שמאחדת בין הסדרות הוא בר המשקאות "מולי'ז" שבבעלותם של שלושה כבאים, אליו מגיעות דמויות מכל ארבע הסדרות. יוצר הזיכיון דיק וולף ציין כי מרבית הפרקים בסדרות מסתיימים בסצנה בבר, מאחר שזה מקשר בין הסדרות.

### שיקגו FIRE

### שיקגו PD

### שיקגו MED

### שיקגו JUSTICE

## שחקנים ודמויות

## קישורים חיצוניים
* 
** זיכיון שיקגו בפרויקט ויקיה

קטגוריה:סדרות דרמה אמריקאיות
קטגוריה:שיקגו (זיכיון)
חייא דוד הלוי שפיצר

[250px|ממוזער|שמאל|עזר חישוב, לשימוש עם [שעון שמש, מתוך הספר "נברשת לנץ החמה"]]
**חייא דוד הלוי שפיצר** (נפטר בכ"ח בתשרי תרע"ו - 6 באוקטובר 1915) היה רב בירושלים. נודע בשם "בעל הנברשת" על שם ספרו "נברשת לנץ החמה".

## קורות חיים
ממוזער|כותרת הספר "נברשת לנץ החמה בציון"
נולד בפרשבורג ליוסף הלוי ומלכה שפיצר, והיה מתלמידי הכתב סופר. בשנת תרל"ג (1873) עלה לארץ ישראל והתיישב בירושלים, אותה לא עזב עד מותו.

נישא לבתם של שמואל זוויל ויענטל שוורץ.

מפעל חייו היה קביעת מועדי היום ההלכתיים בירושלים לפי זריחת ושקיעת השמש: הנץ החמה (החיוני לקיום תפילת שחרית בותיקין, שבה קוראים את קריאת שמע סמוך להופעת קרני השמש הראשונות, מסיימים את ברכותיה עם הנץ החמה, ועומדים מיד לתפילת העמידה בדיוק בזמן הזריחה), עלות השחר, חצות היום, חצות הלילה, סוף זמן קריאת שמע וזמן מנחה גדולה (משש וחצי שעות זמניות ועד תשע וחצי שעות זמניות). לשם כך ביצע מדידות רבות בירושלים העתיקה וסביבותיה (עד הר הזיתים ממזרח ושכונת בית יעקב ממערב - שתי הנקודות הגבוהות ביותר בתחום העיר הנושבת דאז).

בשנת תרנ"ח (1898) ראה אור ספרו "נברשת לנץ החמה בציון", בו הוא מתאר בהרחבה את המדידות שביצע והמסקנות אליהן הגיע. אחת ההתמודדויות המעניינות של שפיצר הייתה עם האסטרונומיה ההליוצנטרית ("השיטה החדשה" לעומת השיטה הגיאוצנטרית) שאחת מתוצאותיה היא שלוקח לאור השמש 8 דקות להגיע לכדור הארץ, עובדה שיכולה הייתה לגרום למבוכה הלכתית באשר לשאלה מהי הזריחה ה"אמיתית". בסיום דיון ארוך בתורת קופרניקוס סיכם שפיצר "שהשיטה החדשה שקר מוחלט היא". בין היתר קיבל הספר את הסכמותיהם של הפוסקים הירושלמיים החשובים ביותר בשלהי המאה ה-19 וממנהיגי היישוב הישן: מהרי"ל דיסקין, יוסף חיים זוננפלד, שמואל סלנט, משה נחמיה כהניו ובית דין צדק אשכנזים פרושים בירושלים.

בתרס"ג (1903) ראה אור ספר ההמשך "נברשת חלק ב' - ידיעת שיעור בין השמשות לכל העולם כולו".

ב-1906 פרסם שפיצר חוברת נוספת הקרויה "תיקון לוח דנברשת", הכולל לוח זמנים מדויק ושרטוטים.

ב-1922 ראה אור לוח הזמנים "ספר אור היום: לוח לדעת נקודת עה"ש ונה"ח וחצות בדיוק", שהוא עריכה תמציתית של ממצאיו של שפיצר הן לפי חודשי השנה העבריים והן לפי החודשים הלועזיים.

## חיים אישיים
לחייא דוד, שני בנים: שמואל זנוויל שפיצר, מייסד שכונת בתי נייטין וממייסדי שכונת שערי חסד בירושלים ושמעון יצחק שפיצר מחבר הספר "אבני שיש" (שמעון יצחק שפיצר) העוסק בקבלה.

על מצבת קברו נכתב: 'פ"נ [=פה נטמן] הירא וחרד על דבר ה' ומחבב המצות כוותיקין מו"ה [=מורנו הרב] חייא דוד בה"ר [=בן הרב] יוסף הלוי שפיצר ב'עמ'ס [=בעל מחבר ספר] ספר נברשת'.

## לקריאה נוספת
* נתן בן אברהם אנשין, **סיפורים ירושלמים - ג**, ירושלים תשנ"ז, עמ' 152

## קישורים חיצוניים
* 

## הערות שוליים

קטגוריה:יהודים הונגרים
קטגוריה:אנשי עליות קדומות לארץ ישראל
קטגוריה:ירושלים: רבנים
קטגוריה:רבנים ארץ-ישראלים
קטגוריה:יהודים הקבורים בהר הזיתים: חלקת הפרושים
קטגוריה:משפחת שפיצר
קטגוריה:זמני היום בהלכה
קטגוריה:רבנים ביישוב
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו במאה ה-19
קטגוריה:ארץ-ישראלים שנפטרו ב-1915
אמוץ בכר

**אמוץ בכר** (נולד ב-19 באפריל 1965) הוא מהנדס תעשייה וניהול, מנכ"ל מכון וינגייט וטבע נאות לשעבר. מנכ"ל חברת "רושדי תעשיות מזון" לשעבר.

## ביוגרפיה
את שירותו הצבאי עשה בין השנים 1984–1988 בחיל האוויר. הוא בעל תואר ראשון מאוניברסיטת בן-גוריון בנגב ותואר שני במנהל עסקים.

### קריירה
בכר החל את דרכו המקצועית בקוקה קולה ישראל בשנת 1992 כמהנדס תעשייה וניהול ועבד בה עד שנת 1999 כמנהל התפעול הארצי של החברה. בשנת 1999 מונה לתפקיד מנהל הלוגיסטיקה של עלית תעשיות בע"מ.

בשנת 2003 מוזגה חברת עלית לתוך שטראוס. בתהליך המיזוג נבחר בכר לנהל את המיזוג של שתי חברות הבת שפעלו בשוק המוסדי, "עלית שרותי קפה" ו"שטראוס כל רגע". היחידות מוזגו ליחידה אחת ובכר ניהל אותה עד לשנת 2006. לאחר המיזוג, בין השנים 2007–2011, כיהן בכר כמנהל יחידה עסקית "שטראוס מחוץ לבית" מקבוצת שטראוס גרופ ובין השנים 2011 ועד 2013 ניהל את רשת "מגה בול" מקבוצת מגה קמעונאות.

בפברואר 2014 נבחר לכהן כמנכ"ל מכון וינגייט, המכון הלאומי לספורט. בתוקף תפקידו הוביל את הבראתו של המכון לקראת הפיכתו למכון לאומי. ביוני 2018 הודיע בכר על פרישתו מניהול מכון וינגייט.

בדצמבר 2018 מונה למנכ"ל חברת "טבע נאות".
סיים תפקידו אחרי מספר חודשים.

בפברואר 2022 מונה למנכ"ל חברת "רושדי תעשיות מזון" . סיים תפקידו באפריל 2023.

ביולי 2023 מונה למנכ"ל דלי קייט בע"מ

## קישורים חיצוניים

* 
* 
* 
* 

## הערות שוליים

קטגוריה:ויקיפדיה: ערכים של משתמשים חדשים
קטגוריה:מנכ"לים ישראלים
קטגוריה:סגל מכון וינגייט
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1965
היטושי איגראשי

**היטושי אִיגַרָאשִׁי** (ביפנית: **五十嵐**; 10 ביוני 1947 – 12 ביולי 1991) היה חוקר יפני של ספרות ערבית וספרות פרסית, וכן של היסטוריית הערבים והפרסים. מתרגם ספרו של סלמאן רושדי "פסוקי השטן" ליפנית, ככל הנראה נרצח בעקבות תרגום זה.

## ביוגרפיה

היטושי נולד ב-1947 בניאיגטה, בירת מחוז ניאיגטה, וסיים דוקטורט באמנות מוסלמית באוניברסיטת טוקיו ב-1976. היה עמית מחקר באקדמיה המלכותית של איראן עד המהפכה האיראנית ב-1979, ולאחר מכן פרופסור חבר לתרבות מוסלמית השוואתית באוניברסיטת צוקובה. תרגם את ספרו של אבן סינא "הקנון של הרפואה" ואת ספרו של סלמאן רושדי "פסוקי השטן", וכתב ספרים בנושא אסלאם, בהם "The Islamic Renaissance" (הרנסאנס האסלאמי) ו-"Medicine and Wisdom of the East" (רפואה וחוכמה במזרח).

לאחר שהאייתוללה רוחאללה ח'ומייני הוציא פתווה ב-1989, שבה קרא למותם של "מחבר הספר 'פסוקי השטן', שיוצא נגד האסלאם, הנביא והקוראן, ושל כל המעורבים בהוצאתו לאור ומודעים לתוכנו", דקר תוקף שזהותו אינה ידועה את היטושי שוב ושוב בפניו ובזרועותיו, עד מותו. גופתו נמצאה ב-12 ביולי 1991 במשרדו באוניברסיטת צוקובה, במחוז איבראקי שביפן.

ב-2006 נסגר תיק החקירה העוסק במותו של היטושי בלא כל חשדות בנושא עושה המעשה. קנן פולאק טען בספרו "The Persian Puzzle" (הפזל הפרסי) כי הרצח הוא התנקשות שביצעו משמרות המהפכה האסלאמית. ב-2010 נטען במגזין "בונגישונג'ו"  כי שמועה שמסתובבת ברשות ההגירה היפנית קובעת כי צעיר בנגלדשי עשיר ביצע את הדקירה וטס חזרה לארץ מוצאו ביום המחרת, לפני שהתגלה. על פי שמועה לא מאומתת, ממשלת יפן נמנעה מלהגיש צו הסגרה כדי לא ללבות את המחלוקת סביב "פסוקי השטן".

הותיר אחריו את אשתו מיצ'יקו איגראשי (五十嵐雅子), חוקרת ספרות משווה באוניברסיטת ריוטוקוג'י.

## הערות שוליים

קטגוריה:חוקרי אסלאם
קטגוריה:מתרגמים מערבית
קטגוריה:הרוגי התנקשויות
קטגוריה:קורבנות רצח באסיה
קטגוריה:חוקרי אמנות
קטגוריה:בוגרי אוניברסיטת טוקיו
קטגוריה:יפנים שנולדו ב-1947
קטגוריה:יפנים שנפטרו ב-1991
התקפת התנגשויות

בקריפטואנליזה, **התקפת התנגשויות** (collision attack) היא התקפה לשבירת פונקציית גיבוב קריפטוגרפית על ידי מציאת התנגשות, כך ששני קלטים שונים יפיקו ערך גיבוב זהה. בהגדרה, עמידות פונקציית גיבוב קריפטוגרפית בפני התנגשויות היא התכונה הקשה ביותר להשגה, ולפעמים היא הכרחית כמו בתעודת מפתח ציבורי או חתימה דיגיטלית. בניגוד לעמידות מפני מציאת מקור ראשון או מקור שני שבהן קלט אחד קבוע, מציאת התנגשות אינה מגבילה את הקלטים; אם נמצאה התנגשות בין כל זוג קלטים אפשריים בזמן הנמוך מכוח גס, נחשב הדבר לשבירה של פונקציית הגיבוב. 

ההתקפה מחולקת לשתי קטגוריות.
***מציאת התנגשות**. בהינתן פונקציית גיבוב H ושני מסרים כלשהם m_1 ו-m_2 (למתקיף אין שליטה על תוכנם) כאשר m_1\ne m_2, מציאת התנגשות היא כל מצב שבו H(m_1)=H(m_2). 
***מציאת התנגשות עם תחילית נבחרת (chosen prefix)**. בהינתן פונקציית גיבוב H, שתי תחיליות כלשהן p_1 ו-p_2 שנבחרו על ידי המתקיף ושני מסרים אקראיים m_1,m_2 שאין לו שליטה על תוכנם. התנגשות היא כל מצב שבו מתקיים H(p_1\ \| \ m_1)=H(p_2\ \| \ m_2). כאשר הסימן \| מייצג שרשור. 

בעזרת התקפת יום הולדת ניתן לשבור כל פונקציית גיבוב קריפטוגרפית בעלת פלט באורך n סיביות לא משנה כמה היא בטוחה בכוח גס - דהיינו מציאת התנגשות, בסיבוכיות של 2^{n/2}.

## תחילית נבחרת
התקפת תחילית נבחרת (chosen prefix) פורסמה לראשונה ביורוקריפט 2007 נגד אלגוריתם MD5 והתקפה מעשית כזו בוצעה ב-2008בה הצליחו חוקרים לזייף תעודת X.509 חתומה שאיתה ניתן היה להתחזות לרשות מאשרת (certificate authority). באופן כללי, אלגוריתמים הבנויים בסגנון מבנה מרקל דמגרד (כמו סדרת SHA) חשופים להתקפה זו בשל אופי המבנה עצמו. מסיבה זו כיום נוטים לפתח פונקציות גיבוב חדשות שלהן תכונת אקראיות.

## חתימה דיגיטלית
הדוגמה הטובה ביותר להמחשת התקפת התנגשויות היא חתימה דיגיטלית. אם אליס רוצה לשלוח מכתב לבוב, היות שהמסמך בדרך כלל גדול, מקובל תחילה לייצר מהמסמך תמצית קצרה באמצעות פונקציית גיבוב קריפטוגרפית ואז לחתום על תמצית המסמך במקום על המסמך עצמו. מסיבה זו עמידות מפני התנגשויות קריטית מאוד כי לולא תכונה זו ניתן יהיה לזייף חתימות דלהלן:
# תחילה המתקיף מכין שני מסמכים שונים A ו-B אשר תמצית הגיבוב שלהם זהה. המטרה שלו היא לשכנע את בוב בטענה שהמסמך B הגיע מאליס. 
# המתקיף שולח לאליס את המסמך A, היא חותמת עליו לאחר שהסכימה עם תוכנו ומחזירה אותו בחזרה למתקיף.
# המתקיף מצמיד את החתימה של מסמך A למסמך B.
# המתקיף שולח את המסמך B לבוב יחד עם החתימה מהמסמך A בטענה שהמסמך נחתם על ידי אליס.
# לבוב אין דרך לדעת שהמסמך שקיבל אינו המסמך המקורי עליו חתמה אליס, כי החתימה עליו נמצאה תקפה, הוא מקבל את טענת המתקיף.

## TCR
פונקציית גיבוב f_k() כאשר k מגדיר את האורך והוא פרמטר ביטחון, תקרא TCR (קיצור של Target collision resistance או בשם אחר פונקציית גיבוב אוניברסלית) אם כל יריב פולינומי A (המוגבל בזמן ומקום) יכול לנצח במשחק הבא בהסתברות זניחה. תחילה הוא מקבל אתגר כלשהו m_1 ולאחר מכן הוא מקבל את k ואז הוא מנצח במשחק אם הצליח לייצר ערך נוסף m_2 כך שמתקיים f_k(m_1)=f_k(m_2). תכונה זו דומה לתכונת עמידות מפני מציאת מקור שני (second pre-image) והיא נחשבת לגרסה חלשה של עמידות מפני התנגשויות  ולפעמים היא יותר פרקטית כך שאפשר להסתפק בה לעומת הגרסה החזקה יותר של עמידות מלאה מפני התנגשויות.

## הערות שוליים

קטגוריה:קריפטוגרפיה
קטגוריה:תקיפות קריפטוגרפיות
עונת 2002/2003 בלה ליגה

**עונת 2002/2003** הייתה העונה ה-72 של לה ליגה שהיא הליגה הספרדית הבכירה בכדורגל. העונה החלה ב-31 באוגוסט 2002 והסתיימה ב-22 ביוני 2003. 

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת ריאל סרגוסה טנריפה ולאס פאלמס ירדו ליגה. מליגת המשנה עלו אתלטיקו מדריד, ראסינג סנטנדר ורקראטיבו ולבה (בפעם הראשונה בתולדות המועדון).

ריאל מדריד זכתה בתואר וזאת בפעם ה-29 בתולדות המועדון. היא זכתה בהסופר קאפ הספרדי תוך ניצחון על מיורקה בסיכום מפגש כפול - 2:1, 0:3. 

ראיו ואיקאנו, דפורטיבו אלאבס ורקראטיבו ולבה ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לרוי מקאיי ( הולנד), דפורטיבו לה קורוניה, שכבש 29 שערים. בסוף לכך זכה מקאיי גם בנעל הזהב האירופית.
* פרס זאמורה" לשוער הטוב ביותר הוענק לפבלו קבאז'רו (), סלטה ויגו, שספג 27 שערים ב-34 משחקים.  

פרס דון בלון הוענק על ידי העיתון "דון בלון":

***הספרדי המצטיין:** צ'אבי אלונסו ()
***הזר המצטיין:** ניהאט קהבצ'י () 
***מאמן העונה:** ריינלד דנואה ()

## טבלת הליגה

## סטטיסטיקה

### מלכי השערים

### מלכי הבישולים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2002 2003
קטגוריה:תחרויות כדורגל ב-2002
קטגוריה:תחרויות כדורגל ב-2003
קטגוריה:2002 באירופה
קטגוריה:2003 בספרד
מזכיר השיכון והפיתוח העירוני של ארצות הברית

**מזכיר השיכון והפיתוח העירוני של ארצות הברית** (באנגלית: **United States Secretary of Housing and Urban Development**) הוא ראש מחלקת השיכון והפיתוח העירוני של ארצות הברית, חבר בקבינט של ארצות הברית ובמקום ה-13 בסדר הירושה של נשיא ארצות הברית. המשרה נוצרה עם היווצרות המחלקה על ידי הנשיא לינדון ג'ונסון ב-9 בספטמבר 1965.

רוברט ויוור היה חבר הקבינט האפרו-אמריקאי הראשון שמונה לתפקיד. המחלקה הייתה גם הראשונה בקבינט שבראשה עמדה, פטרישיה רוברטס האריס, אישה אפרו-אמריקאית בשנת 1977. הנרי סיסנרוס הפך ב-1993 למזכיר השיכון והפיתוח העירוני ההיספני הראשון.

מזכיר השיכון ה-19 והנוכחי של ארצות הברית הוא סקוט טרנר, המכהן מטעם המפלגה הרפובליקנית תחת הנשיא דונלד טראמפ.

## מזכירי שיכון ופיתוח עירוני בעבר ובהווה

## קישורים חיצוניים

* 

## הערות שוליים

*
שיכון והפיתוח העירוני
יחסי בלארוס–ישראל

[ממוזער|260x260 פיקסלים|שגרירות בלארוס ב[תל אביב-יפו]]
[ממוזער|260x260 פיקסלים|[ינקה קופלה אנדרטה באשדוד]]
בין **[[מדינת ישראל]]** ו**[[בלארוס|רפובליקת בלארוס]]** מתקיימים יחסים דיפלומטיים מלאים מאז שנת 1992. לישראל יש שגרירות במינסק, ולבלארוס יש שגרירות בתל אביב-יפו.

## היסטוריה
היחסים הדיפלומטיים כוננו בשנת 1992, כאשר ישראל הייתה מהמדינות הראשונות שהכירו בעצמאות בלארוס, עוד בדצמבר 1991. בספטמבר 2014 בוטל הצורך באשרת כניסה לישראלים בבלארוס.

בשנת 2000 נפגש שר החוץ דוד לוי עם מקבילו הבלארוסי אורל לטיפוב והשניים חתמו על הסכמים והקימו ועדה משותפת להעמקת היחסים בין שתי המדינות. באותה הזדמנות, לטיפוב גם נועד עם נשיא מדינת ישראל עזר ויצמן, השר לשיתוף פעולה אזורי שמעון פרס ועם שר הפנים נתן שרנסקי.

ב-12 באוקטובר 2007 אמר נשיא בלארוס אלכסנדר לוקשנקו במסיבת עיתונאים על עירייה יהודית בבלארוס, בוברויסק, "הרי מדובר בעיר יהודית והיהודים אינם דואגים למקום שהם גרים בו, תסתכלו בישראל הייתי שם", וש"היהודים הפכו את בוברויסק לדיר חזירים". עקב דברים אלה, שרת החוץ ציפי לבני גינתה את דבריו של לוקשנקו ושגריר בלארוס בישראל איגור לשנייה זומן לשיחת אזהרה במשרד החוץ.

ביוני 2009 ערך שר החוץ אביגדור ליברמן ביקור רשמי ברוסיה ובבלארוס. במהלך הביקור בבלארוס, נועד ליברמן עם נשיא בלארוס אלכסנדר לוקשנקו, עם שר החוץ הבלארוסי סרגיי מרטינוב ועם אישים נוספים וראשי קהילות ביהדות בלארוס.

במהלך 2012 סייע שר החוץ ליברמן לראש המוסד מאיר דגן לקבל תרומת כבד להשתלה בבלארוס, בזכות קשריו האישיים עם נשיא המדינה, אלכסנדר לוקשנקו.
בדצמבר 2012 השר ליברמן הודיע על התפטרותו בעקבות החלטת היועץ המשפטי לממשלה להעמידו לדין בפרשת השגריר בבלארוס. בנובמבר 2013 שב ליברמן לכהן כשר החוץ, לאחר שזוכה בבית משפט השלום בירושלים מהעבירות שבהן הואשם.

שגריר ישראל בבלארוס (נכון ל-2021) הוא אלכס גולדמן-שיימן.

## סגירת וחידוש השגרירות
השגרירות במינסק נסגרה ב-2003 מסיבות תקציביות. בבלארוס שקלו להגיב באופן דומה ולסגור את שגרירות בלארוס בתל אביב. השגרירות נפתחה מחדש בשנת 2004. בתחילת 2016 החליט משרד החוץ לסגור את שגרירות ישראל בבלארוס שוב מטעמי תקציב וחיסכון.

החלטת משרד החוץ גרמה לקירור היחסים בין שתי המדינות וזעם במשרד החוץ הבלארוסי. במרץ 2016 החליט משרד החוץ להמשיך להפעיל כרגיל את השגרירות לאור המשבר שנוצר.

ב-24 בנובמבר 2020 הגיש אלכס גולדמן-שיימן, השגריר החדש של ישראל, את כתב ההאמנה לנשיא בלארוס אלכסנדר לוקשנקו. האירוע ספג ביקורת מצד מתנגדי המשטר בבלארוס ומצד ישראלים יוצאי מדינה זו, הרואים בכך חיזוק לדיקטטורה.

ב-14 בדצמבר 2020 פגש שגריר ישראל בליטא, יוסי לוי, את מנהיגת האופוזיציה של בלארוס, סבטלנה טיכאנובסקאיה, שקיבלה מקלט מדיני בווילנה. לפי ישראל, הביע בפניה "אמפתיה כלפי העם בבלארוס והבעת תקווה שהמשבר במדינה ייפתר במהרה". לדברי טיכאנובסקאיה, נדונה בפגישה הבעת תמיכה ישראלית מלאה בשאיפתו של העם בבלארוס לחירות ולדמוקרטיה.

בנובמבר 2021 נעצרה מאיה רייטין-סטול בשדה תעופה בבלארוס לאחר שנמצאו ברשותה 2.5 גרם של מריחואנה. ב-31 בדצמבר 2021 שוחררה רייטן מהכלא בבלארוס לאחר פנייה של עורך דינה, שרון נהרי, להתערבות דיפלומטית, והתערבותם של נשיא המדינה, יצחק הרצוג, שר החוץ וראש הממשלה החלופי, יאיר לפיד, ושר האוצר, אביגדור ליברמן..

## ראו גם
* יחסי החוץ של ישראל

## קישורים חיצוניים

* 
* 
* 
* 

## הערות שוליים

*
גולדן ואן סנטר

**גולדן ואן סנטר** (באנגלית: **Golden 1 Center**) הוא היכל ספורט רב-תכליתי, הממוקם בסקרמנטו. האולם מכיל 17,608 מקומות ישיבה. עבודות הבנייה של האולם החלו ב-2014, ובנייתו הסתיימה ב-2016. עלות הבנייה אז עמדה על כ-558.2 מיליון דולר.

החל מ-2016 משחקת באולם סקרמנטו קינגס. עד לפני כן שיחקה הקבוצה בסליפ טריין ארנה, שהכיל 17,500 מקומות ישיבה. מלבד כדורסל, מארח האולם מספר תחרויות ספורט נוספות, כגון הוקי קרח, היאבקות, פוטבול באולמות ועוד.

## קישורים חיצוניים

* 

קטגוריה:אולמות כדורסל בארצות הברית
קטגוריה:סקרמנטו קינגס
קטגוריה:סקרמנטו: ספורט
סמות'י קינג סנטר

**סמות'י קינג סנטר**, המכונה גם **ניו אורלינס ארנה** (באנגלית: **Smoothie King Center** וגם **New Orleans Arena**) הוא אולם ספורט הממוקם בניו אורלינס, לואיזיאנה שבארצות הברית. מספר המקומות באולם עומד על 18,500, והוא משמש בעיקר למשחקי הבית של קבוצת ה-NBA ניו אורלינס פליקנס.

## אירועי ספורט משמעותיים שאירח
ב- אירח לראשונה את סוף-שבוע האולסטאר ב-NBA, ושימש כאולם המארח של האירוע גם ב-.

ב- יארח שוב את משחק וסוף-שבוע האולסטאר. המשחק, שייערך ב-19 בפברואר 2017, היה אמור להתקיים באולמה הביתי של קבוצת שארלוט הורנטס, הספקטרום סנטר, אך הועבר מקרוליינה הצפונית עקב חקיקה מדינתית נגד הקהילה הגאה.

להלן רשימה של אירועי ספורט בולטים נוספים שאירח לאורך השנים:
*2001 - הרויאל ראמבל
*גמר ה-Arena Football League בשנים 2007, 2008 ו-2012.
*גמר אליפות ה-NCAA בכדורסל נשים בשנים 2004 ו-2013

## גלריה

קובץ:Showtime! — New Orleans, USA.jpg
קובץ:FEMA - 37671 - Aerial of repaired Super Dome in New Orleans, Louisiana.jpg


## קישורים חיצוניים

* 

## הערות שוליים

קטגוריה:אולמות כדורסל בארצות הברית
קטגוריה:ניו אורלינס פליקנס
יונה מצויצת

**יונה מצויצת** (שם מדעי: *Ocyphaps lophotes*) היא מין של יונה החיה ביבשת אוסטרליה והיא היונה היחידה בסוגה. היא דומה מאוד וקרובה ליונה *Geophaps plumifera* שגם היא מאוסטרליה.

אורכה של יונה זו 30–34 סנטימטרים ומשקלה 150–250 גרם. היא בעלת ראש וגב אפורים עם מקור שחור ועיניים אדומות וכפי שמשתמע משמה גם ציצת ראש בולטת שחורה. צידיה ורדרדים והכנפיים מפוספסות בזהוב-לבן-שחור ובתחתית ירוק וסגול - צבעים העוזרים לזכר להרשים את הנקבה. הזנב ארוך והרגליים אדומות. יונה זו מצויה הרבה מזמנה על הקרקע. כשהיא עפה היא משמיעה רעשים מיוחדים הנוצרים בנוצותיה.

היונה חיה בערבות, מרעה ואזורי יערות ואחו ברחבי אוסטרליה ועקב פעולות האדם היא הצליחה להגיע גם למערב ולמרכז אוסטרליה הצחיחים והיבשים. אלו עופות חברתיים מאוד הניזונים מזרעים ומעשבים ולעיתים מזיקים לשדות וליבולים של האדם.

## קישורים חיצוניים

## הערות שוליים

קטגוריה:בעלי חיים שתוארו ב-1822
קטגוריה:יוניים
קטגוריה:עופות יחידים בסוגם
קטגוריה:אוסטרליה: עופות
קטגוריה:בעלי חיים בערבות אוסטרליה
קטגוריה:טקסונים שתוארו בידי קונרד יאקוב טמינק
עגולי הפה

**עגולי הפה** (שם מדעי: Cyclostomata) הם על-מחלקה של מיתרניים חסרי לסתות וכנראה שנכללים בקבוצה זו בעלי החוליות הראשונים שהיו בעולם. הם החלו להתפתח כנראה לפני 420 מיליון שנה.

בקבוצה זו שתי סדרות מודרניות: צמדאים ומיקסינאים. 

הצמדאים חיים בנהרות מים מתוקים וכמה מינים מגיעים גם לים והם בעלי עמוד שדרה, ראש גדול עם לסת מעוגלת המשמשת ליניקת חומרים במהירות ומציצת דם מחיות אחרות. 

המיקסינות חיות בתהומות הים והן חסרות עמוד שדרה ובעלות גולגולת גרמית שלסתותיה משורבבות החוצה ועוזרות לה לינוק חומרים אחרים מיצורים אחרים (חיים או מתים).

הצאצאים הישירים של עגולי הפה הם הדגים האמיתיים: דגי הסחוס ודגי הגרם.

יש מחלוקת האם קבוצה זו היא מונופילטית או שהצמדאים קרובים יותר לחולייתנים לסתניים.

## מיון
*על-מחלקה **עגולי הפה** (Cyclostomata)
**מחלקה מיקסינות (Myxini)
***סדרה מיקסינאים (Myxiniformes)
****משפחה מיקסיניים (Myxinidae)
**מחלקה צמדים (Hyperoartia)
****משפחה Euphaneropidae - נכחדה
***סדרה Endeiolepidiformes - נכחדה
***סדרה Jaymoytiiformes - נכחדה
***סדרה צמדאים (Petromyzontiformes)
****משפחה Petromyzontidae
****משפחה Geotriidae
****משפחה Mordaciidae
****משפחה Mayomyzontidae - נכחדה

## קישורים חיצוניים

* 

## הערות שוליים

קטגוריה:בעלי חיים שתוארו ב-1806
קטגוריה:טקסונים שתוארו בידי אנדרה מרי קונסטנט דומריל
קטגוריה:חסרי לסתות